Fidel Kastroning joniga qasd qilgan o‘g‘li Gavanadagi bosh qabristonga ko‘mildi

Fidel Anxel Kastro Dias-Balart 4-fevral, yakshanba kuni Gavanadagi Xristofor Kolumb nomli qabristonda dafn etildi. Bu haqda “TASS” xabar bermoqda.

Kichik Kastro qabristonning bosh xiyobonida, Kuba fanlar akademiyasi maqbarasida ko‘mildi. Uning qabriga farzandlari va nabiralari, do‘stlari va hamkasblaridan ko‘plab gulchambarlar qo‘yilgani bildirilmoqda.
Dafn marosimida marhumning yaqinlari, do‘stlari va Kuba hukumatining yuqori martabali vakillari ishtirok etdi. Mahalliy OAVda bu haqda yoritilmadi.
Eslatib o‘tamiz, Kuba sobiq yetakchisi Fidel Kastroning katta o‘g‘li 1-fevral kuni joniga qasd qilgandi.